Oma 12. aprilli 2005.  aasta resolutsioonis merelühisõidu kohta nõudis Euroopa Parlament merelühisõidu tõhusamat edendamist, merelühisõidu arengut takistavate haldusmenetluste vähendamist nii palju kui võimalik, kvaliteetsete transpordikoridoride arendamist Euroopa Liidu liikmesriikide vahel ning seda, et sadamatele juurdepääsu parandamiseks nii maalt kui ka merelt tuleb muuta prioriteetseks investeeringud infrastruktuuri. Resolutsioon sisaldab ka mitmeid ettepanekuid ja üleskutseid seoses a) Euroopa ühtse vastutussüsteemi, b) ühendvedude veoühikute, c) elektroonilise side, d) tolliküsimuste, e) merelühisõidu tugistruktuuride, f) keskkonnaaspektide ja g) merekiirteedega.